ચળવળના મુખ્ય સુત્રધાર હુઆંગ સાંગ કીએ પોતાના નિવેદનમાં જણાવ્યું કે મારી દીકરી યુ-મીના મોતને ૧૩ વર્ષ વીતી ગયા. તેની સારવાર ચાલતી હતી તે દરમિયાન તેણે રાજીનામું આપવુ પડયું. સારવાર ખર્ચ પેટે રૂ..૨૬.૪૦ લાખ (૫ કરોડ કોરિયન વોન અથવા ૪૪ હાજર અમેરિકન ડોલર) ચુકવાશે તેવા કંપનીના વચન સામે એણે રાજીનામું આપ્યું. પણ પછી કંપનીએ છેતરપીંડી કરી મને માત્ર ૫૦ લાખ વોન (૪૪૦૦ ડોલર અથવા રૂ..૨.૫૦ લાખ) જ ચૂકવ્યા. કંપનીએ પોતાના કામદારોને આપેલ વચન તોડવું ન જોઇએ. ૧૦ વર્ષ સુધી આનો ઉકેલ ન આવ્યો તે ટીકાપાત્ર છે. કારણ માત્ર એટલું જ કે કામદારો ગરીબ અને સત્તા વગરના હતા તેથી સરકાર કે કંપનીને કશું કહી શકતા ન હતા. પણ હવે આ નિર્ણયને કારણે મને બહુ હાશકારો થયો છે. મારા દેશમાં ફરી આવું થવું જોઇએ નહી એવી જ હું અપેક્ષા અને આશા રાખું છું. હું લવાદ સમિતિના અધ્યક્ષ અને બીજા લોકોનો આભારી છું જેમણે આ બાબતે રસ લીધો છે.